Yosa de Sobremont

Iste articlo ye sobre un lugar aragonés en o Sobremont; ta atros usos, se veiga Yosa (desambigación).

Yosa de Sobremont (Yosa de Sobremonte en castellano) ye un lugar d'a provincia de Uesca, situato en o municipio de Biescas en a parzana conoixita como Sobremont.

 Toponimia 
Se clamó Yosa dende a fin d'o sieglo XV dica o sieglo XVII.

Bi ha microtoponimos intresants como riu de Siaras y lacunardaJesús Vázquez Obrador Toponimia de Sobremonte (Huesca). II: hidronimimia Homenaje a "Amigos de Serrablo", 1989, ISBN 84-86856-27-2 , ppp. 421-450 . Lacunarda ye equivalent d'os que se troban en as vals d'Ansó y Echo y en o sieglo XV en a val de Tena.

 Cheografía 
Auguas entalto d'o Barranco Arás y en a suya marguin dreita bi ha unas "chamineras de bruixas" (O Cura y a Casera, SATUÉ OLIVÁN, Enrique. El Pirineo Contado. Pag. 44. Ed. PRAMES. Zaragoza, 2014. ISBN 978-84-8321-403-9. toponimo actualment rechistrato como torretones d'ArásJesús Vázquez Obrador Toponimia de Sobremonte (Huesca). IV: oronimia Archivo de Filología Aragonesa, 48-49 (1992-1993)
 ). Estas chamineras de bruixas u dames coiffées s'han formato en a morena lateral d'o glaciar d'a Val de TenaÁnchel Belmonte Ribas Guía Geológica del Pirineo, Editorial Pirineo., por estar materials sueltos protechitos d'una fácil erosión por os tormos y losas d'o cabalto suyo.

 Historia 
Yera seu de concello municipal en 1834 y dica 1860-1873 cuan a capital d'o municipio pasó a estar Aso.

En o sieglo XV teneba 7 fuegos y yeran 12 os vecins a principios d'o sieglo XVIII. En 1845 yeran 17 casas, 12 vecins y 74 habitants. En 1857 bi heba 87 habitants y en o zaguer censo que se fació antis d'incorporar-se a lo municipio de Biescas yeran 52.

 Curiosidaz 
En Biescas bi ha ditos sobre os lugars d'o Sobremont como "Aso, Yosa y Betés, tres lugars ta no i tornar" u "Aso, Yosa e Betés, Dios mos libre d'os tres, sobretot de Betés".

 Molimentos 
Destaca la Ilesia de Sant Úrbez de Yosa de Sobremont, una ilesia con oríchens romanicos muit esviellada en o sieglo XVI. Adedicada a

 Referencias 

Bibliografía
 Zapater, Alfonso: Aragón pueblo a pueblo, 4. Mainer Til Editores, S.L.'' ISBN 84-89122-03-2.

Categoría:Lugars de Biescas
Categoría:Lugars d'a provincia de Uesca
Categoría:Localidaz d'a diocesi de Chaca en l'Alto Galligo